कत्तक म्हीनै कनक राह्ने दे बाद बसाखै जेहै च फसलै दियें बा’डियें तगर-7 म्हीने दे अरसे च जित्तो ते ईसो, ते उ’दें कन्ने हमदर्दी रक्खने आले किश ताद्धी लोक, खेतरें च नमें जीवन दियें आसें-मेदें दी प्रतक फसलै गी उगदे, त्रेलूच न्हौन्दे ते फी मठोइयै हवाऊ दे तालै पर झुम्मदे, बल खंदे दिखदे रेह् होंगन। जित्तो दे जीवनै च ओह् फसल, मयूसी दी न्हेरा काली रातीं दे बाद सुरकदी नमीं भ्यागा दे झुसमुसे आंगर ही। अपने गरोले, अपनी हक-हलाल दी कमाई खाने दा बरदान देने आले होंदे न।